કોંગ્રેસ શાસિત જિલ્લા પંચાયત-તાલુકા પંચાયત તોડવાના કાવતરા અને ભ્રષ્ટ ભાજપની સત્તા હડપવાની નીતિ પર આકરાં પ્રહાર કરતાં ગુજરાત પ્રદેશ કોંગ્રેસ સમિતિના પ્રમુખ અમિત ચાવડાએ જણાવ્યું હતું કે ગુજરાતની ભાજપ સરકારની ખેડૂત વિરોધી, જન વિરોધી નીતિઓના કારણે ગુજરાતની જિલ્લા પંચાયત-તાલુકા પંચાયતોમાં ભાજપનો કારમો પરાજય થયો હતો અને ગુજરાતની જનતાએ કોંગ્રેસ પક્ષના પંજાના નિશાન પર મહોર મારીને ભવ્ય વિજય આપ્યો છે ત્યારે, લોકતંત્રમાં પ્રજાના આશીર્વાદ જન સમર્થન મેળવવામાં નિષ્ફળ ભાજપા પોલીસતંત્ર-વહીવટીતંત્રના જોરે કોંગ્રેસ શાસિત જિલ્લા પંચાયત-તાલુકા પંચાયત તોડવા માટે ગેરબંધારણીય કામગીરી કરી રહ્યા છે.